**Noč na Gimnaziji Kranj**

**Postani gimnazijec za eno noč**

**25. marec 2022–26. marec 2022**

**PRIHOD: petek, 25. marec 2022, ob 16.00, skozi stranski vhod pri Hotelu Creina**

**ODHOD: sobota, 26. marec 2022, ob 12.00**

Noč ima svojo moč in preživeli jo boste na Gimnaziji Kranj. Pripravili smo vam pester program zabavnega eksperimentiranja, delavnic in izzivov. Preizkusili se boste v vlogi naravoslovnega znanstvenika, izvajali zanimive pokalne, kadeče in svetleče kemijske poskuse, raziskovali življenje pod mikroskopom, odkrivali astronomske skrivnosti ter spoznavali nočno življenje živali in še kaj. Ko se večer prevesi v noč, bo čas za sobo pobega in druženje z dijaki.

**Program** vodijo dijaki v sodelovanju z učitelji.

* Soba pobega
* Fizikalni poskusi
* Spoznavanje astronomije
* Opazovanje in izvajanje zanimivih kemijskih eksperimentov
* Mikroskopiranje
* Forenzika
* Nočno življenje živali
* Razne družabne igre in športne igre

**Kaj potrebujem?**

* Pripomočke za osebno higieno (milo, zobna ščetka, brisača …).
* Primerno oblačilo in obutev (pižama, udobna oblačila …).
* Copati
* Spalno vrečo, vzglavnik (podloga za spanje – ni nujno, če jo imate)
* Svetilko.

**Ponudba** vključuje nočitev, prehrano, vodene naravoslovne delavnice. Dogodek je brezplačen.

**Več informacij: organizator dogodka in profesor biologije Urša Petrič:** **ursa.petric@gimkr.si****, 031 751 440**